Karokét itu apa sih? Jelaskan dalam bahasa sunda ya

Karokét nyaéta hiji kadaharan anu bentukna buleud panjang aya bagéan kulitna nu garing jeung aya eusian. Ari kulitna dijieun tina adonan tarigu nu digarang ipis semu asak, sedengkeun eusina mah bihun jeung parudan wortol anu geus disamaraan. Didaharna karokét mah sok jeung sambel suuk atawa saos, sakapeung mah sok didahar sapasang jeung leupeut, buras atawa kupat. Kecap karokét téh asalna tina kecap basa Perancis nyaéta Croquette, di bawa ka wewengkon Pasundan ku urang Walanda.

Ari di Walanda, karokét téh kadaharan ragout anu dilapisan ku endog bobodasna jeung bubuk roti, tuluy digoréng. Eusina cacagan daging hayam jeung kentang dicampur sayuran jiga wortol, buncis jeung gamas. Méméh digoréngna karokét téh diguyangkeun kana kocokan endog bobodasna tuluy digulanggapérkeun kana bubuk roti, mun di urang Sunda nyebutna nu kitu téh risoles.